舉個簡單例子，想像有個工程師創造出一件裝置，能夠將一個人腦駁落去一部能夠連接互聯網嘅電腦嗰度（腦機介面）令個人腦同部電腦有得互相直接傳達資訊（假設所需嘅神經科學知識經已齊嗮喺度）而個人腦又可以齋靠諗嘅方式嚟俾指令，要部電腦用搜尋器耖資料，然後再將啲資料直接傳返去個人腦嗰度－就會做到「用人造嘅裝置提升一個人嘅智能」嘅效果。